Suid Afrikaanse Nuus Thread - Page 188 - Stormfront
Page 188 of 226 « First < 88 138 174 175 176 177 178 179 180 181 182 183 184 185 186 187 188 189 190 191 192 193 194 195 196 197 198 199 200 201 202 > Last »
12-20-2007, 05:58 PM #1871
Tien in hof ná transitorooftog in Ceres
CERES. – "For love of money."
Dít is op die linkerarm van een van tien beskuldigdes getatoeëer wat gister in die landdroshof hier op aanklag van gewapende roof verskyn het.
Polisiebeamptes met R4-aanvalsgewere het die hof bewaak waar die tien beskuldigdes verskyn het.
Hulle het Dinsdag glo veiligheidswagte wat geld vir Pick n Pay vervoer het, beroof.
Mnre. Jongikhaya Ntolosi (28) van Mfuleni, Vusumzi Gili (24) van Ceres, Sandiso Tafeni (19) van Ceres, Bulelani Jocwa (27) van Mfuleni, Lwando Mathobela (18) van Nduli, Banele Manjiya (19) van Nduli, Thandinyoni Ngubelakhe (57) van Delft, Ernest Sajini (55) van Khayelitsha, Bongani Mlandu (25) van Nduli en Dan Duma (19) van Nduli het vlugtig gister voor landdros Japie Mepomi verskyn.
Voordat die hofverrigtinge kon begin, moes die publiek die hof verlaat.
Die staatsaanklaer, mnr. Allistair Appel van die direktoraat van openbare vervolging, wat vir die staat opgetree het, het eers 'n aansoek tot die hof gerig dat al tien beskuldigdes in handboeie verskyn.
Appel het aangevoer daar is 'n hoë vlugrisiko.
Mepomi het die aansoek toegestaan.
Voordat hulle die hof ingelei is, is hul name uitgelees sodat hulle in die regte volgorde kon verskyn. Toe hulle vinnig een vir een inkom, is hulle weer rondgeskuif in die beskuldigdebank, wat te klein was vir hulle almal.
Die landdros het aan hulle uitgestippel dat hulle geregtig is op regsverteenwoordiging. Die een groep het aangedui dat hulle regshulp verlang en die ander het gesê hulle sal met familielede kommunikeer sodat hulle 'n private prokureur kan aanstel.
Die regshulpprokureur, me. Juanita Noble, het toe na vore gekom.
Vir die borgtogaansoek het Mepomi aanbeveel dat hulle eers met hul onderskeie prokureurs konsulteer en daarna 'n datum vir die aansoek vasstel.
"Hulle kan met die staat reël vir 'n datum."
Hy het die saak tot 11 Januarie uitgestel. Al die beskuldigdes bly tot dan in hegtenis.
Die Burger het vroeër berig die rowers het Dinsdag 'n Toyota RunX gebruik om 'n geldwa van ADT vas te parkeer.
'n Vuurwapen is teen een van die twee sekerheidswagte se nekke gedruk terwyl die ander een oorval is.
Die rowers het toe 'n slot van die geldwa se agterdeur afgeknip en drie geldtrommels en 'n geldsak gebuit.
12-23-2007, 07:46 PM #1872
Rower takel bank op sy eie
Die polisie ondersoek hoe 'n bankrower dit die naweek kon regkry om alléén toegang tot die Eerste Nasionale Bank (ENB) in die Johannesburgse middestad te kry, 'n 35-jarige veiligheidswag dood te skiet en met 'n onbekende bedrag geld te vlug.
Volgens kapt. Julia Claasen van die polisie was die ENB-tak op die hoek van Pritchard- en Kruisstraat reeds toe vir sake toe die voorval omstreeks 11:45 Saterdagoggend gebeur het.
Sy het gesê nadat die rower die wag geskiet het, is hy na die eerste verdieping en het 'n sak geld buitgemaak. "Ons ondersoek sal bepaal hoe hy toegang tot die bank gekry het, en die presiese omstandighede van die rooftog.
12-27-2007, 12:04 PM #1873
Vingerafdrukke teen grondwet – rower
'n Geding wat die potensiaal het om die hele regsbedeling ten opsigte van die identifikasie van misdadigers deur vingerafdrukke omver te werp, is aan hoofregter Pius Langa van die konstitusionele hof oorhandig.
In die geding vra Lee Faulkner dat die regsreël in Suid-Afrika dat sewe ooreenkomste tussen twee stelle vingerafdrukke voldoende bewys is dat die vingerafdrukke aan dieselfde mens behoort, ongrondwetlik verklaar word.
Faulkner is vroeër op twee aanklagte van roof skuldig bevind en sy skuldigbevinding het grootliks berus op die teenwoordigheid van sy vingerafdrukke op die misdaadtoneel.
Hy voer aan dat dit onvoldoende bewys is van 'n persoon se identiteit en dat iemand wat op grond van sulke getuienis vervolg word, dus geen billike verhoor het, soos die Grondwet waarborg nie.
Faulkner voer aan dat die moderne tendens in Westerse lande is om sewe punte van ooreenkomste tussen stelle vingerafdrukke te verwerp as onvoldoende getuienis van die identiteit van die mens aan wie die vingerafdrukke behoort.
Hy sê daar bestaan geen wetenskaplike navorsing oor die korrektheid van die regsafleiding dat sewe punte van ooreenkoms tussen twee stelle vingerafdrukke genoeg bewys is van identiteit nie.
Hy verwys na 'n studie wat gedoen is waarin in 22 gevalle bevind is dat foute gemaak is met die identifikasie van beskuldigdes aan die hand van sewe ooreenkomste tussen vingerafdrukke.
Aan die hand van dié "beduidende mislukkings met die bepaling van iemand se identiteit aan die hand van ooreenkomste in vingerafdrukke" en die feit dat die staat dit nie betwis dat geen wetenskaplike navorsing daaroor gedoen is nie, voer Faulkner aan dat die bestaande stelsel in Suid-Afrika se korrektheid beteken dat die vingerafdrukstelsel in Suid-Afrika die moontlikheid inhou van foute, wat beteken dat 'n aangeklaagde geen billike verhoor sal hê nie.
Die staat het via 'n verklaring van adv. Rodney de Kock van die nasionale vervolgingsgesag gesê Faulkner se bewerings moet verwerp word omdat dit nie 'n grondwetlike kwessie is nie, maar die betwisting van 'n feitelike bevinding deur die hooggeregshof. Langa oorweeg tans die aansoek.
12-27-2007, 05:37 PM #1874
Polisie maak deurbraak in saak oor kitsbank-bomme
Die polisie het twee mans in hegtenis geneem en beslag gelê op verskeie springpatrone, verbinddoppielonte en brandtoue by 'n huis in Mabopane, noordwes van Pretoria.
Dit volg op die arres van 'n man in Sunnyside verlede week wat verbind word met verskeie voorvalle waar kitsbanke in Pretoria en omgewing die laaste paar weke opgeblaas is.
'n Polisiebeampte op die toneel het gesê in 'n opvolgondersoek is 'n 39-jarige man eergisteroggend omstreeks 06:00 in Soshanguve gearresteer. Hy was uit op borgtog in 'n saak in Harrismith oor die besit van 'n onwettige vuurwapen.
Dié man het die polisie na 'n huis in Mabopane geneem waar die polisie 17 springpatrone, 18 verbinddoppielonte en brandtoue in 'n BMW gevind het.
Daar was reeds drie klaargemaakte "bomme".
Die eienaar van die BMW is in hegtenis geneem.
Insp. Dikatso Thebe, woordvoerder van die Mabopane-polisiekantoor, het gesê die eienaar het twee identiteitsdokumente gehad. Buiten die foto wat dieselfde in albei is, verskil die identiteitsnommers en die name daarin. Die man is moontlik 46 jaar oud.
Die polisie het ook 'n 9 mm-pistool en 'n R5-aanvalsgeweer en ammunisie onder 'n bed in die huis gevind.
Thebe het gesê die pistool is 'n staatswapen. Hulle probeer nog vasstel aan watter polisiekantoor dit behoort, en of die R5-aanvalsgeweer gelisensieer is of nie.
'n Vermoedelik gesteelde blou Toyota Hilux is ook op die toneel gevind.
Kapt. Paul Ramaloko, polisiewoordvoerder, het gesê hulle verwag dat nog arrestasies binnekort sal volg.
Die verdagtes sal binnekort in die landdroshof in Soshanguve verskyn op aanklagte van die besit van onwettige vuurwapens en springstof.
01-02-2008, 05:15 PM #1875
Kitsbanke loop deur onder vandale
PORT ELIZABETH. – Drie kitsbanke hier is gisteroggend erg deur booswigte beskadig moontlik om by die banke se geld uit te kom.
Volgens kapt. André Beetge, polisiewoordvoerder, het die voorvalle Dinsdagaand in Njolistraat in KwaZakhele plaasgevind.
Twee kitsbanke van Standard Bank en een van Absa het in die slag gebly. Die twee Standard Bank-kitsbanke se voorkante is heeltemal afgebreek.
Net die skerm van die Absa-kitsbank is beskadig.
Daar was blykbaar Dinsdagaand 'n kragonderbreking in die gebied en die vermoede is dat die banke in dié tyd beskadig is.
Beetge kon nie bevestig of die verdagtes met van die kitsbanke se geld weggekom het nie en of die voorvalle bloot vandalisme is nie. "Vir 'n leek lyk dit asof die Standard Bank gebreek is om by die geld uit te kom.
"As jy weer na die Absa-bank kyk, lyk dit of 'n groep vandale toegeslaan het."
01-07-2008, 05:45 AM #1876
Pinky skoonveld ná Nuwejaarsklappers
'Here, pas asseblief vir Pinky op. Hy is nie streetwise nie en gaan nie op straat survive nie."
Só bid 'n hartseer mev. Jeanne van Rensburg van Waterkloofrif in Pretoria nadat Pinky, 'n worshond, sedert Oujaarsaand vermis word.
"My hart is in stukke.
"Ek sal enigiets doen net om vir Pinky terug te kry," vertel Van Rensburg.
Sy sê sy en haar man, Pieter, het Pinky nou al agt jaar lank en hy is soos 'n kind vir hulle.
"My man het in 2000 'n beroerte gehad en toe kry ons vir Pinky as 'n geskenk. Pieter is ook afhanklik van Pinky om hom op te pas."
Van Rensburg sê Pinky het verdwyn ná die vuurwerk tydens Nuwejaarsvieringe.
"Ons bure het oorlog verklaar met daardie klappers. Dit het soos donderweer geklink. Ek het self die Brooklyn-polisie kort ná middernag gebel."
Pinky het deur die traliehek by die voordeur wat oop was, uitgeglip en buite deur die palissade*heining geglip.
Die naambandjie om sy nek het afgebreek.
Toe Van Rensburg Dinsdagoggend agterkom Pinky is weg, het sy onmiddellik na hom begin soek.
"Ek het die huis omgekeer. In twee dae het ek 'n halftenk brandstof uitgery op soek na Pinky."
Van Rensburg sê sedert Pinky weg is, het sy nie eetlus nie en kan sy snags nie slaap nie.
Sy het selfs op die R21-pad gaan ry en het ook pamflette in verskeie woonbuurte uitgedeel.
Sy het by die Dierebeskermingsvereniging (DBV) in Centurion en Waltloo, asook die Wetnose-dierereddingsentrum by Boschkop oos van Pretoria en verskeie ander diere-klinieke in Pretoria na Pinky gaan soek.
"Pinky is die dierbaarste en vriendelikste hondjie. Hy is wel arrogant en hou nie van macaroni-en-kaas nie en is mal oor rys en fyn hoender. Hy hou ook baie van melk.
"Ek hoop en bid maar net hy is by iemand wat mooi na hom kyk," het Van Rensburg met rooigehuilde oë vertel.
Van Rensburg sê sy is bereid om 'n R500-beloning te betaal.
"Hy is my kind, nie 'n paar skoene of handsak wat maklik vervang kan word nie."
"En wanneer Pinky huis toe kom, gaan ek kliphard skree."
Pinky kan uitgeken word aan 'n merkie bokant sy regteroor.
01-07-2008, 04:44 PM #1877
Wees waaksaam by banke, maan polisie
Die polisie het 'n beroep op mense gedoen om waaksaam en op die uitkyk vir verdagte mense te wees wanneer hulle oor die komende paar weke banke besoek.
Dít nadat vier gewapende mans omstreeks 14:30 gistermiddag 'n getroude paartjie beroof het toe dié geld by die Absa-tak in die Flora-winkelsentrum, in Florida aan die Wes-Rand, wou gaan deponeer.
Volgens kapt. Simphiwe Ndlovu, polisiewoordvoerder, het twee van die rowers naby die ingang van die bank gewag terwyl die ander twee verdagtes die man (55) en vrou (37) van die roltrappe na die bank agtervolg het.
"Die vier het die paartjie gekonfronteer en hulle van die geld wat hulle by die bank wou gaan deponeer, asook hulle selfone, bankkaarte en identiteitsdokumente beroof," het Ndlovu gesê.
Die mans het sonder om 'n skoot te vuur, op die vlug geslaan en niemand is in die voorval beseer nie.
Niemand is ook nog in hegtenis geneem nie.
"Veral nóú, wanneer baie ouers skoolgeld gaan deponeer, moet hulle op hul hoede wees wanneer hulle banke besoek.
"Verkieslik moet hulle nie net gebruik maak van een banktak nie, maar verskillendes in hul omgewing," het Ndlovu gevra.
01-07-2008, 04:52 PM #1878
Diewe het glo baie tyd gehad om miljoene uit bank te steel
Witbank. – Verskeie partye, waaronder selfs die polisie en die bank se veiligheidspersoneel, word ondersoek nadat miljoene rande Saterdagnag hier by 'n tak van Absa gesteel is.
Hoewel die polisie glo Saterdagaand omstreeks 20:00 na die bank se perseel ontbied is oor 'n moontlike inbraak by die bank, het hulle niks verdags opgemerk nie.
Beeld het by onafhanklike bronne bevestig dat meer as R7 miljoen tydens die inbraak uit die bank se kluis gesteel is. Nie die polisie óf die bank wou dié bedrag bevestig nie, maar het wel erken dat dit 'n "aansienlike" bedrag is.
Diewe het Saterdagmiddag laat toegang tot die bank verkry deur die kombuisdeur van die perseel oop te breek, sê kapt. Leonard Hlathi, woordvoerder van die eenheid vir georganiseerde misdaad in Mpumalanga. Ten minste twee ander veiligheidshekke is oopgebreek om toegang tot die bank se hoofkluis te kry.
Volgens Hlathi is daar met die alarmstelsel gepeuter en verskeie van die veiligheidskameras onderstebo gedraai sodat geen beeldmateriaal afgeneem kon word nie.
"Een van die kameras by die hoofkluis is ook stukkend geslaan," sê Hlathi. Hy het bevestig dat die polisie en veiligheidspersoneel se moontlike betrokkenheid ondersoek word.
Die kluisdeur is met 'n hoekslyper opgesaag waarna sakke vol note daaruit gesteel is.
Die diewe het ook daarin geslaag om 'n ander kluis oop te breek waaruit ongeveer R500 000 se R5-munte wat in sakke verpak was, gesteel is.
Volgens Hlathi dui alles daarop dat die diewe baie tyd gehad het om hul strooptog uit te voer. Die inbraak is eers Sondagoggend ontdek toe iemand gesien het die perseel se agterdeur is stukkend.
Al die gereedskap wat hulle gebruik het om by die kluise in te breek, was verwyder.
"Hulle het die hele plek netjies en skoon agtergelaat," sê Hlathi.
Volgens die polisie in Witbank is hulle Saterdagaand wel na die bank ontbied toe iemand iets verdags aangemeld het.
Hulle kon egter niks vreemd sien nie en het teruggekeer na die polisiekantoor.
Mev. Nerina Wright, provinsiale woordvoerder van Absa, het gister ontken dat die bank se alarmstelsel nie gewerk het nie.
Die diewe se geluk mag dalk van korte duur wees.
Duidelike beeldmateriaal is met 'n versteekte veiligheidskamera in die bank van vyf van die verdagtes opgeneem.
01-08-2008, 01:20 AM #1879
Transitorowers slaan weer buite winkel toe
FRANSCHHOEK. – Transitorowers het wéér buite 'n plattelandse Pick n Pay toegeslaan.
Gisteroggend het drie gewapende rowers 'n onbekende bedrag geld buite die Pick n Pay in Franschhoek se hoofstraat gebuit. Dié voorval volg op twee soortgelyke rooftogte in Desember op Hermanus en Ceres.
Volgens 'n polisiewoordvoerder, supt. André Traut, het twee gewapende rowers gister om 09:10 'n wag van Fidelity Guards met 'n vuurwapen gedreig.
Hulle het hom van 'n geldtrommel en sy .38 Special-rewolwer beroof.
Die twee rowers het in 'n groen Volkswagen Golf GTI gespring, waarin daar nog 'n verdagte vir hulle gewag het, en op die vlug geslaan.
Volgens Traut het dié motor 'n vals nommerplaat, CA 476 069, wat glo van 'n Toyota Cressida gesteel is.
"Ons vra mense om op die uitkyk te wees vir daardie voertuig. Hulle is gewapen," het Traut gewaarsku.
Volgens omstanders is 'n skoot afgevuur, maar niemand is getref of beseer nie.
"Ek het geskrik vir daai skoot," het mnr. Eben Boonzaaier, wat op die toneel was, gesê. Hy het egter nie veel van die rooftog gesien nie.
"Dit het so vinnig gebeur. Toe ek daai skoot hoor, het ek maar so agtertoe beweeg. Ek hét so 'n bietjie geskrik."
Werknemers van omliggende winkels het net die skoot gehoor en nie die rooftog gesien nie. Pick n Pay se werknemers het geen woord oor die voorval gerep nie en die winkel se bestuurder wou geen kommentaar lewer nie.
"Jy weet nie of jy vanaand huis toe kom nie, maar dit is maar deel van die game," het 'n ander transitowag, wat nie aan diens was nie en toevallig op die toneel was, gesê.
Op 18 Desember verlede jaar was veiligheidswagte wat geld vir Pick n Pay op Ceres en Hermanus vervoer het, binne 'n anderhalfuur ook transitorowers se teiken. Die Burger het toe berig daar is 'n moontlikheid dat transitorowers nou die platteland in die visier het nadat dit te moeilik vir hulle geword het om rooftogte in stede uit te voer.
Mnr. Jarett van Vuuren, korporatiewe algemene bestuurder van Pick n Pay, het gesê die maatskappy meen nie hy is in die visier nie, aangesien dit transitorooftogte en nie kleinhandelrooftogte was nie.
"Dit was 'n sypaadjierooftog, maar Pick n Pay neem die sekerheid van ons klante, personeel en perseel baie ernstig op. Ons kan egter nie sekerheidsmaatreëls bekend maak nie, aangesien dit sensitief en vertroulik is," het Van Vuuren gereageer op die vraag of hulle enige nuwe sekerheidsmaatreëls beoog. Hy het ook genoem dat die transito-maatskappye vir hul eie sekerheid verantwoordelik is.
*Traut het die publiek aangemoedig om die polisie van inligting te voorsien. Bel Crime Stop by 08600 10111.
01-10-2008, 03:05 AM #1880
Misdaadbekamping 'n al hoe groter uitdaging
MISDAADBEKAMPING in Suid-Afrika bly een van die grootste uitdagings.
Daagliks moet innoverend gedink word oor hoe spesifieke misdade hanteer moet word, omdat misdadigers self al hoe meer innoverend word.
Pas het nog twee diplomate in Pretoria deel van die misdaadstatistieke geword. Dit volg op die wrede aanval op 29 Desember op die hoë kommissaris van Tanzanië, mnr. Emmanuel Mwambulukutu, wat met bottels geslaan en met bottelstukke in die kop gesteek is.
Reeds is bekend gemaak dat die polisie se diplomatieke beskermingseenheid binnekort met 100 lede versterk word en 32 nuwe voertuie is reeds hiervoor gekoop.
Nou is die vraag of daar soveel meer diplomate in die land is wat dié uitbreiding noodsaak en of dit "slim" misdadigers is wat agtergekom het dié mense is sagte teikens en welvarende slagoffers.
In The Citizen is pas berig dat Suid-Afrika R80 miljoen verloor weens diefstal uit bagasie op die O.R. Tambo-lughawe in Johannesburg. Daar word met sowat 40 persent van die bagasie gepeuter!
'n Taakspan is glo nou aangestel om diegene wat die bagasie hanteer te monitor.
Ongeag al die veiligheidsmaatreëls op lughawens, kry die booswigte dit steeds reg om hul bose planne deur te voer.
Die kommerwekkendste is dat gebeure soos dié groot nuus in die buiteland word, omdat buitelanders regstreeks hierdeur geraak word.
Wat baat dit Suid-Afrika as lande deur hul diplomate waardevolle handels- en ander bande met ons vestig en verstewig, as dié mense nie seker van hul lewe is nie?
Watter beeld dra dié slagoffers na hul tuisland uit?
So ook as 'n buitelandse toeris se bagasie of ander waardevolle artikels op die lughawe verdwyn. Geen positiewe herinneringe kan hieruit voortvloei nie.
So ook nie 'n positiewe beeld nie van die land waar hulle heel moontlik derduisende rande bestee het.
Om nog personeel en taakspanne aan te stel is goed en wel, maar dit is alles "medisyne" om die simptome te behandel.
As die leiers in Suid-Afrika nie die sweep teen misdaad gaan klap en deur voorbeeld lei nie, bly dié siekte ongeneeslik.